Piet Post

Piet Post (Amsterdam, 8 april 1919 - Ljouwert, 15 desimber 1979) wie in oargelist, dirigint en komponist.

Post set 1939 útein mei in oplieding oan it Amsterdamsk Konservatoarium. Troch it útbrekken fan de Twadde Wrâldkriich kin er syn oplieding pas yn 1945 ôfmeitsje. Hy krige op it konservatoarium les fan Anton van der Horst en Jacob Bijster.

Yn de oarloch wurdt Piet Post oargelist yn Amstelfean en lûkt de grifformearde tsjerke yn Weesp him oan as kantor-oargelist. Nei de oarloch wurket er in skoftke foar de NCRV en yn 1949 wurdt er oargelist yn tsjinst fan de Us Leaffroutsjerke yn Breda. Datselde jier wurdt hy oannomd as oargelist-kantor fan de Grutte Tsjerke yn Ljouwert. Letter wurdt er dirigint fan it Ljouwerter Toankeunstkoar en de kristlike Oratoariumferiening yn Grins. Piet Post komponearre benammen muzyk foar oargel en koar, joech konserten yn binnen- en bûtenlân en krige 1959 it Gouden Fioeltsje foar syn fertsjinsten foar it Fryske muzyklibben.

Kategory:Nederlânsk muzikant
Kategory:Nederlânsk oargelist
Kategory:Nederlânsk komponist
Kategory:Nederlânsk dirigint
Kategory:Frysk muzikant
Kategory:Frysk oargelist
Kategory:Frysk komponist
Kategory:Frysk dirigint
Kategory:Frysk persoan fan Nederlânsk komôf
Kategory:Persoan stoarn yn Ljouwert
Kategory:Persoan berne yn 1919
Kategory:Persoan stoarn yn 1979